Alan Walker

**Alan Olav Walker** (født 1997) er en norsk-britisk DJ og musikkprodusent. Han ble oppdaget som musikkprodusent gjennom YouTube. I 2012 lastet Walker opp den første låta, Celebrate, og siden har han fått flere millioner avspillinger. Han ble verdenskjent i desember 2015 da han ga ut «Faded». I 2019 ble han kåret til årets spellemann under Spellemannprisen 2018.

## Bakgrunn
Walker ble født 24. august 1997 i Northampton, England, som sønn av den anglo-skotske briten Philip Alan Walker og hans norske kone Hilde Omdal Walker. Som et resultat av sin internasjonale foreldrearv fikk han dobbelt statsborgerskap fra både Storbritannia og Norge.

Han vokste opp med to søsken, og da han var to år gammel flyttet han og familien til Bergen. Walker hadde ingen musikalsk bakgrunn, men lærte seg selv ved å se på YouTube-tutorials basert på musikkproduksjon.

## Musikalsk virksomhet

### 2012-2015: Karrierens begynnelse og gjennombrudd
I 2012 hørte Walker på en låt av den italienske DJ-en David Whistle (også kjent som DJ Ness) og tok kontakt med ham for å finne ut hvordan han produserte musikken sin. Han ble inspirert av EDM-produsentene K-391 og Ahrix, og av filmkomponister som Hans Zimmer og Steve Jablonsky. Han begynte å produsere musikken sin på laptopen sin ved hjelp av FL Studio. I juli 2012 begynte han å satse på musikkproduksjon med hjelp og tilbakemeldinger fra fansen på nettet, og etter hvert begynte han å legge ut musikken sin på YouTube og SoundCloud. Han begynte som soveromsprodusent og ble bedre kjent som DJ Walkzz før han signerte en platekontrakt og ga ut sin debutsingel i 2014 Walker hadde tidligere gitt ut hands-up-musikk, men ga ut sin første houselåt, «Dennis 2014», i 2014.

I 2014 signerte Walker kontrakt med plateselskapet NoCopyrightSounds som ga ut låta «Fade» i august 2014. Dette var en electro house-singel som Walker ga ut under navnet «Faded». Han fulgte opp med singlene «Spectre» og «Force». 

Walker signerte med MER Musikk under Sony Music Sweden og ga ut sin neste singel, «Faded», en remastret vokalversjon av «Fade». Singelen ble sluppet 8. desember 2015 og hadde med seg den ukrediterte Naustdal-popsangeren Iselin Løken Solheim. Singelen toppet hitlistene ved årsskiftet i Østerrike, Tyskland, Sveits og Sverige, iTunes-listene i 33 land og gikk inn på topp 10 på Spotify Global Chart. Musikkvideoen på YouTube har over 3,4 milliarder visninger og 26 millioner likes, noe som plasserer den blant de mest likte videoene på plattformen. Den har over 1,7 milliarder avspillinger på Spotify, og er også en av de 10 mest shazede låtene i 2016. Singelen fikk også offisielle remikser fra Tiësto, Dash Berlin og Hardwell. Senere ga han ut en akustisk «restrung»-versjon av låten, der alle EDM-elementene var fjernet.

### 2016-2018: «Sing Me to Sleep» og Different World
I starten av juni 2016 kom Alan Walker ut med en ny sang med navn «Sing Me to Sleep», med vokal av Solheim, da også ukreditert. «Faded» og «Sing Me to Sleep» ble begge gitt ut gjennom plateselskapet Sony Music Sweden, som skrev kontrakt med ham sommeren 2015. Det var disse låtene som kickstartet hans karriere.

I desember 2016 kom den tredje singelen hans, «Alone». Både den og «Sing Me to Sleep» ble suksesser og ble streamet på Spotify flere millioner ganger den første uken.[**]

Han vant klassen årets låt under Spellemannprisen 2016 for låten «Faded» og fikk senere samme året eksportprisen for 2016 fra Spellemannprisen og Music Norway. Han ble den norske vinneren av den europeiske EBBA-prisen for 2017, en europeisk pris som deles ut til fremadstormende artister eller grupper fra ulike land som har nådd publikum utenfor sitt eget land for første gang. Han ble kåret til Årets Spellemann under Spellemannprisen 2018.

4. desember 2018 ga Walker ut debutalbumet *Different World*. Albumet inneholder hits som «Faded» og «Alone» samt nyere låter som «Lonely», et samarbeid med Steve Aoki. Om låten sa Walker: «På vokalen har vi to fantastiske talenter. Den første er Omar Noir, en rapper fra hjembyen min i Bergen. Den andre er Ella Marie Hætta Isaksen fra bandet ISÁK. Begge er kommende stjerner, og jeg elsket også hvordan de brakte med seg innflytelse fra vestafrikansk musikk og tradisjonell joik som er representativ for det samiske urfolket som delvis bor i Nord-Norge.»

Walker sa om albumet: «Det er en utrolig følelse å kunne gi ut debutalbumet *Different World*. De siste årene har vært helt surrealistiske, og jeg hadde aldri forestilt meg at jeg noen gang skulle komme til dette punktet. Dette albumet er noe jeg har jobbet med lenge, og jeg er så spent på å endelig dele det med verden og høre reaksjonene fra fansen min!».

### 2019-Til stede: ''World of Walker''
Den 30. august 2019 gå Walker ut singelen «Play» med K-391, Martin Tungevaag og DJ Mangoo. Det er en vokalisert og modernisert mix av DJ Mangoos hit fra 2000 «Eurodancer».

26. november 2021 ga han ut sitt andre studioalbum med tittelen *World of Walker*, som består av 15 låter bygget rundt elektropop og EDM.

## Priser og nominasjoner

## Diskografi
### Album
* Different World (2018)
* World of Walker (2021)

### Singler
#### Som hovedartist
* Fade (2014)
* Spectre (2015)
* Force (2015)
* Faded (2015)
* Sing Me to Sleep (2016)
* Routine  (2016)
* Alone (2016)
* Tired  (2017)
* The Spectre (2017)
* All Falls Down  (2017)
* Sky  (2017)
* Darkside  (2018)
* Diamond Heart  (2018)
* Different World  (2018)
* On My Way  (2019)
* Live Fast  (2019)
* Play (Eurodancer 2k19)  (2019)
* Avem (The Aviation Theme) (2019)
* Alone, Pt. II  (2019)
* Heading Home  (2020)
* End of Time  (2020)
* Time - Alan Walker Remix  (2020)
* Space Melody  (2020)
* Sorry  (2021)
* Fake a Smile  (2021)
* Believers  (2021)
* Sweet Dreams  (2021)
* Don't You Hold Me Down  (2021)
* Running Out of Roses  (2021)
* Paradise  (2021)
* World We Used to Know  (2021)
* Man on the Moon  (2021)
* Not You  (2021)
* Hello World  (2022)
* Headlights  (2022)
* The Drum (2022)
* Unity  (2022)

#### Som gjesteartist
* Back to Beautiful  (2017)
* Ignite  (2018)
* Are You Lonely  (2019)
* Ghost  (2019)

### Remixer

* That's What I Like - Alan Walker Remix  (2017)
* Tried - Alan Walker Remix  (2017)
* Sheep (Alan Walker Relift)  (2018)
* Calma - Alan Walker Remix  (2019
* Me vs Us - Alan Walker Remix  (2019)
* Always (Alan Walker Remix)  (2020)
* In Your Arms (with X Ambassadors)  (2020)
* Time - Alan Walker Remix  (2020)
* Selfish - Alan Walker Remix  (2020)

## Musikkvideoer

## Trilogier

Noen av musikkvideoene til Alan Walker har et spesielt plot med tilknytning til en annen musikkvideo, hvor tre forskjellige musikkvideoer til sammen utgjør en *filmserie bestående av 3 filmer*, altså en trilogi. Så langt har det blitt utgitt fire trilogier, og en potensiell femte trilogi vil kanskje begynne i 2022-23. Trilogiene har fått navnet *[[World of Walker]]* og er satt i et fiktivt univers som er bebodd av såkalte *Walkers*. Musikkvideoene i den første trilogien ble regissert av de svenske brødrene Rikkard og Tobias Häggbom, men fra og med trilogi 2 er det norske Kristian Berg som står for regien (unntaket er musikkvideoen til sangen «Man on the Moon» fra trilogi 4 hvor Mads Neset står for regien).

:  – *Indikerer en musikkvideo som ikke er en del av noen trilogier, men er en [[spin-off]] tilknyttet denne trilogien.*

### World of Walker - 1. trilogi

Den første trilogien i *World of Walker*-universet, denne serien starta med musikkvideoen til «Faded», fortsatte med musikkvideoen til «Sing Me to Sleep» og ble avslutta med musikkvideoen til «Alone».

Denne trilogien har ingen spesiell handling, men viser kun hvordan Walkersene lever og arbeider.

### World of Walker - 2. trilogi

Den andre trilogien i *World of Walker*-universet, denne serien starta med musikkvideoen til «All Falls Down», fortsatte med musikkvideoen til «Darkside» og ble avslutta med musikkvideoen til «Diamond Heart».

Denne trilogien er satt 83 år inn i en apokalyptisk framtid. 83 år etter at en massiv solstorm mørkla hele jordkloden og utsletta alt som fantes av strøm og teknologi må den gjenværende befolkninga ved hjelp av en tidskapsel og det eneste som er igjen av teknologi (flyvende *AW*-droner som kan skanne ødelagte ruiner for så å gjenoppbygge dem slik dem var et annet sted) prøve å gjenopprette verden slik den en gang var, før solstormen inntraff.

### World of Walker - 3. trilogi

Den tredje trilogien i *World of Walker*-universet, denne serien starta med musikkvideoen til «On My Way», fortsatte med musikkvideoen til «Alone, Pt. II» og ble avslutta med musikkvideoen til «Heading Home».

I denne trilogien finner en kvinnelig professor et historisk arkeologisk funn som viser til en urgammel sivilisasjon som levde for lenge, lenge, lenge siden, som man aldri visste fantes. Denne urgamle sivilisasjonen ble utsletta etter at en diger meteor traff jordkloden, men rett før meteoren traff jorden evakuerte noen av befolkninga seg selv inn i en tidskapsel og gravla den. Den kvinnelige professoren drar dermed til Quang Binh i Vietnam hvor tidskapselen ligger gravlagt for å finne tidskapselen og grave den opp.

### World of Walker - 4. trilogi

Den fjerde trilogien i *World of Walker*-universet, denne serien starta med musikkvideoen til «Fake a Smile», fortsatte med musikkvideoen til «Paradise» og ble avslutta med musikkvideoen til «Man on the Moon».

Denne trilogien er satt i år 2090, det pågår en full verdenskrig mellom mennesker og roboter, erklært av organisasjonen *Red Nexus*. Folket må dermed kjempe i mot Red Nexus og dens mektige roboter og droner.

Denne trilogien har en musikkvideo som fungerer som en crossover til musikkvideoen til «Faded» i den første trilogien. I musikkvideoen til «Paradise» får vi nemlig se at det er denne verdenskrigen i 2090 som er årsaken til at huset til hovedpersonen fra musikkvideoen til «Faded» i den første trilogien ble uskadeliggjort.

Regissøren Mads Neset vikarierte for Kristian Berg under innspillingen av musikkvideoen til «Man on the Moon», og det er dermed første gang siden musikkvideoen til «Alone» fra den første trilogien at en musikkvideo i en *World of Walker*-trilogi blir regissert av noen andre enn Berg.

## Referanser


## Eksterne lenker
* Norske Alan Walker har verdens mest etterspurte låt
* Alan Walker har kjøpt millionbil
* Derfor stiller Alan Walker med maske på scenen
* 
* 
*